**Scrisoare de informare pentru persoane infectate cu rujeolă**

Stimate cititor,

Primiți această scrisoare pentru că dvs. aveți rujeolă. Aceasta este o veste neplăcută și poate ridica întrebări. Este important să urmați cu atenție regulile din această scrisoare. În acest fel veți contribui la prevenirea răspândirii virusului. Dacă simptomele se înrăutățesc, apelați la medicul de familie.

**Ce este rujeola?**

Rujeola este o boală punctiformă contagioasă, cauzată de un virus. Boala debutează cu febră, apatie, răceală (nazală) și tuse. După 3 până la 7 zile, apar pete roșii pe piele. Mai întâi în spatele urechilor, apoi pe tot corpul.

**Contagiozitate**

Virusul se găsește în nasul și gâtul unei persoane cu rujeolă. Atunci când o persoană bolnavă de rujeolă tușește sau strănută, mici particule care conțin virusul sunt eliberate în aer. Alte persoane pot inhala aceste particule și astfel pot contacta și ele rujeola. Virusul rujeolei este foarte contagios. O persoană cu rujeolă este contagioasă cu patru zile înainte de apariția petelor și până la patru zile după apariția lor. Timpul dintre momentul infectării și cel al îmbolnăvirii este de 7 până la 14 zile. De obicei, în jur de 10 zile.

Mai multe informații despre rujeolă la adresa: https://www.rivm.nl/mazelen.

**Rămânerea acasă**

Este important să rămâneți acasă timp de până la patru zile după apariția petelor. De asemenea este înțelept să evitați în această perioadă contactul cu bebeluși, femei însărcinate sau persoane cu sistemul imunitar grav compromis. Dacă petele au apărut cu mai mult de patru zile în urmă, nu mai sunteți contagios. Dacă vă simțiți bine, vă puteți întoarce la serviciu.

Aveți copii nevaccinați care frecventează grădinița sau școala? Dacă da, țineți acești copii acasă și întrebați Direcția de Sănătate Publică /DSP/ până când trebuie copilul (copiii) dumneavoastră să rămână acasă. Acest lucru va împiedica răspândirea virusului.

**Ancheta privind sursa și contactul**

DSP vă va contacta pentru a afla cu ce persoane ați fost în contact. Ca de exemplu colocatari, membri ai familiei sau colegi.

Persoanele care nu au avut încă rujeolă sau care nu au fost vaccinate împotriva rujeolei pot încă contracta boala. Bebelușii, femeile însărcinate nevaccinate și persoanele cu un sistem imunitar grav compromis prezintă un risc mai mare de a se îmbolnăvi grav de rujeolă.

**Vaccinarea împotriva rujeolei (BMR)**

Persoanele care au intrat în contact cu dumneavoastră și care nu au fost încă vaccinate împotriva rujeolei (BMR) pot fi vaccinate prin intermediul DSP. Fiind vaccinați, aceștia produc anticorpi împotriva bolii și nu fac rujeolă. Persoanele care riscă să se îmbolnăvească grav de rujeolă, dar care nu pot fi vaccinate, pot obține anticorpi. Acești anticorpi protejează temporar împotriva rujeolei. DSP va discuta acest lucru cu persoanele în cauză.

**Ce trebuie să fac, dacă cred că cineva din familia mea are rujeolă?**

Dacă și alți membri ai familiei prezintă simptome compatibile cu rujeola, aceștia trebuie să rămână acasă. De asemenea, este important să nu vă apropiați de femei însărcinate, de bebeluși și de persoane cu un sistem imunitar grav compromis.

Sunați-vă medicul de familie înainte de a merge la cabinetul de medicină de familie. Într-un cabinet de medicină generală (aglomerat), virusul se poate răspândi cu ușurință. Dacă sunați, medicul de familie sau asistentul medical vă va spune ce puteți face.

**Aveți întrebări despre rujeolă?**

Informații generale găsiți pe: https://www.rivm.nl/mazelen

Numărul de telefon DSP:

Sperăm, că prezenta scrisoare v-a oferit informații suficiente.

Cu stimă,

**Echipa de control al bolilor infecțioase**DSP [....]